ডোমিনিকা
ডোমিনিকা (স্থানীয়ভাবে /ˌdɒmɪˈniːkə/ dom-in-EE-kə; /dəˈmɪnɪkə/ (শুনুন); ফরাসি: Dominique; Dominican Creole French: Dominik</ref> আনুষ্ঠানিকভাবে ডোমিনিকা কমনওয়েলথ (ইংরেজি: Commonwealth of Dominica) হল ক্যারিবীয় অঞ্চলের একটি দ্বীপ দেশ। এটি একটি পর্বতময়, রুক্ষ দ্বীপ। এর বেশির ভাগ এলাকা ঘন ক্রান্তীয় অরণ্যে আবৃত। রোসেউ এর রাজধানী, এবং প্রধান শহর ও বন্দর। কৃষিকাজ, বিশেষত কলাচাষ, ডোমিনিকার অর্থনীতির মূল চালিকাশক্তি। এখানকার বেশির ভাগ লোককে কলা প্ল্যান্টেশনে কাজ করার জন্য আফ্রিকা থেকে আনা হয়েছিল। ডোমিনিকার জলবায়ু বৃষ্টিবহুল এবং এখানকার স্বল্পসংখ্যক সমুদ্রসৈকত আকারে ছোট বলে অন্যান্য ক্যারিবীয় দ্বীপের তুলনায় এখানে পর্যটকেরা কম বেড়াতে আসেন। তবে এর অতিবৃষ্টি অরণ্য, উষ্ণ প্রস্রবণ এবং জলপ্রপাত পর্বতারোহী ও প্রকৃতিপ্রেমীদের আনন্দ দেয়। উপকূলের কাছে অবস্থিত প্রবাল প্রাচীর ডুব সাঁতার ও স্কুবা ঝাঁপ দেয়ার উপযোগী। ক্রিস্টোফার কলম্বাস ১৪৯৩ সালে এক রবিবারে দ্বীপটি প্রথম দেখেন এবং এটিকে লাতিন ভাষাতে সেই দিনের নাম দোমিনিকাস অনুসারে দোমিনিকা বা ডোমিনিকা রাখেন। পরবর্তীতে যুক্তরাজ্য ও ফ্রান্স দ্বীপটি দখলের প্রতিযোগিতায় লিপ্ত হয়। যুক্তরাজ্য শেষ পর্যন্ত বিজয়ী হলেও দ্বীপটিতে এখনও ফরাসি প্রভাব রয়ে গেছে। এখানকার বেশির ভাগ লোক ফরাসি ভাষার উপর ভিত্তি করে একটি ক্রেওল ভাষাতে কথা বলে। দ্বীপটির আদি অধিবাসী কারিব জাতির কয়েক হাজার লোক এখনও এখানে বাস করছেন।